Diari Oficial de la Generalitat Valenciana


Sumari del DOGV 4595, del 25-09-2003 (2003/10842)

RESOLUCIÓ de 27 d'agost de 2003, del secretari autonòmic per a l'Agència Valenciana de la Salut de la Conselleria de Sanitat, per la qual atribuïx al comissionat de la Conselleria de Sanitat en l'Hospital Comarcal de la Ribera les funcions que l'ordenament vigent conferix a la Direcció d'Atenció Primària de l'Àrea 10.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10784


Data del document
:   27-08-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Agència Valenciana de Salut
    * La Ribera Alta
    * La Ribera Baixa
    * competència administrativa
    * delegació de poders

RESOLUCIÓ de 27 d'agost de 2003, del secretari autonòmic per a l'Agència Valenciana de la Salut de la Conselleria de Sanitat, per la qual atribuïx al comissionat de la Conselleria de Sanitat en l'Hospital Comarcal de la Ribera les funcions que l'ordenament vigent conferix a la Direcció d'Atenció Primària de l'Àrea 10. [2003/X10248]
  
La prestació de l'assistència sanitària pública en l'Àrea 10 es fa en règim de concessió administrativa, tant pel que fa a les prestacions d'atenció especialitzada com, més recentment, d'atenció primària de la salut.
  
Per l'Acord del Govern Valencià d'11 de gener de 1999 (DOGV de 20.01.1999), es va crear la figura del comissionat de la Conselleria de Sanitat, amb funcions de control i supervisió de la societat concessionària, així com de direcció del personal de la Conselleria de Sanitat en l'Hospital Comarcal de la Ribera i rang de director d'hospital, cosa que implica també la de màxim responsable de l'Atenció Especialitzada en l'àrea de salut (article 10 del Decret 186/1996, que establix l'Estructura, Organització i Funcionament de l'Atenció Especialitzada).
  
Raons d'eficàcia en la gestió aconsellen atribuir també al comissionat esmentat les funcions que l'ordenament vigent conferix a la Direcció d'Atenció Primària de l'Àrea 10, ja que les prestacions d'atenció primària de la salut en este àmbit territorial les fa precisament la mateixa societat concessionària.
  
Fent ús de les atribucions de direcció i execució de la política sanitària que em conferixen l'article 74 de la Llei de Govern Valencià i l'article 7 del Decret 116/2003, d'11 de juliol (DOGV de 14.07.2003), pel qual s'aprova el Reglament Orgànic i Funcional de la Conselleria de Sanitat, resolc:
  
El comissionat de la Conselleria de Sanitat en l'Hospital Comarcal de la Ribera d'Alzira exercirà simultàniament les funcions que li atribuïx l'acord del Govern Valencià d'11 de gener de 1999 i les que corresponguen a la direcció d'Atenció Primària de l'Àrea 10.
  
Contra esta resolució es podrà interposar, potestativament, un recurs de reposició, en el termini d'un mes comptador des de l'endemà de la publicació, segons que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment s'hi podrà interposar directament, sense necessitat de presentar abans un recurs de reposició, un recurs contenciós administratiu davant el jutjat contenciós administratiu que corresponga, en el termini de dos mesos comptadors des de l'endemà de la publicació d'esta resolució, segons que disposa la Llei 30/1992, en relació amb la Llei 29/1998, de 13 de juliol, reguladora de la Jurisdicció Contenciosa Administrativa. Tot açò sense perjuí de la potestat d'interposar qualsevol altre recurs o acció que considere pertinent en defensa del seu dret.